Beveiliging van rally tent - Forum Topic
Total Views: 82 683 373
Forums / 3. Technical Advice / Beveiliging van rally tent
16 Oct 2019 @ 08:28:58 am
Het nou onlangs 'n rally tent aangeskaf. Hoe kan ek die rally tent veilig hou dat dit nie afgesteel word vanaf die karavaan nie?
16 Oct 2019 @ 09:44:53 am
Steel hulle dit deesdae?
16 Oct 2019 @ 09:54:41 am
Jaco, Dis seker 'n moontlikheid maar ek het nog nooit van so-iets gehoor nie. Ons leef in 'n omgewing waar diefstal en ander misdaad gereeld voorkom, maar ons moenie dat die gedagte aan die moontlikheid daarvan ons lewens oorheers nie. Dan het die booswigte daarin geslaag om ons te terroriseer.
16 Oct 2019 @ 09:59:44 am
Kamp naby ander mense, nie aleen in die bos dan is jy klaar veilig.
16 Oct 2019 @ 10:02:36 am
Dankie vir die terugvoer. Ek wil net seker maak.
16 Oct 2019 @ 10:19:36 am
Dalk moet jy net meer duidelikheid gee oor die Rally is dit die een wat aan die karavaan bly of die een wat jy inryg
16 Oct 2019 @ 10:23:58 am
Dit is die een wat aan die karavaan bly.
16 Oct 2019 @ 10:51:53 am
Oppies, my tent is permanent op my Sprite SC. Dit gly in die spoorbaan in en is geensins op enige manier "beveilig" nie. Die tent kant wel uitskuif, maar is redelik swaar.
Het sover (gelukkig??) nog nooit enige probleme gehad waar iemand dit wou "neem" nie, al het ons al - na en van kampterreine - by winkelsentrums edm. gestop vir 'n paar uur of so.
Ek maak wel seker dat my fiets agter op my dra-rak gesluit is - het een keer by 'n robot/verkeersopeenhoping gesien (op my tru-kamera) hoe 'n xxxx verbyganger toets of my fiets vas is!!
Dus, nee wat, ek glo nie jy het veel van 'n probleem met jou tent nie!
16 Oct 2019 @ 10:56:54 am
Ek het weer die Howling Moon awning op die Rapier wat net soos die rally tent inryg op die spoor en permanent daar hang.
Ek skat as iemand hom wil deps gaan dit baie moontlik wees en dit gaan nie moeilik wees nie.....
16 Oct 2019 @ 11:25:41 am
Kyk dit is 'n proses om die awning ingeryg te kry. Jy moet eers die reguit pale en gedeeltes van die awning uit die sak uit haal. Dan eers kan jy die sak/seil om die draaie van die hoek van die karavaan ryg.
So ek glo as die pale en reguit gedeeltes in die sak bly kan jy hom in werklikheid nie uitryg nie. Iets klein wat kan help is om die twee ritssluiters aanmekaar vas te sluit. Dit bemoeilik die oop zip van die sak om die reguit gedeeltes uit te haal.
Let wel bemoeilik want mens kan seker die zip oop forseer.
16 Oct 2019 @ 11:29:56 am
Baie makliker om daai rally tent af te haal as bv om jou bakkie se spaarwiel onder sy gat uit uit tehaal!
Ek het al OUTsurance gebel om my te help om die verdomde spaarwiel daar onder uit te haal, maar nog nooit om die rally af te haal nie.
16 Oct 2019 @ 13:39:24 pm
Al video gesien waar hulle spaarwiel afsteel terwyl jy by n rooi robot staan...as jy wegtrek lê hy daar op die grond met jou spaarwiel op sy bors. Hulle haal hom anders af as ons die eienaars
16 Oct 2019 @ 13:51:13 pm
As dit n leisure awn is, dan behoort Leon se idee goed te werk met n slot op die sak se zip....moet awn halfpad afrol om af te laat gly. Soos hy noem mens kan zip seker breek en regkom, maar as iemand jou sò wil besteel dink ek dis makliker om jou karavaan deur of venster te breek en iets binne te steel. As my wa êrens verlate moet staan met awning op, sal ek meer worry oor die inhoud van wa wat makliker bekombaar is.
16 Oct 2019 @ 13:58:41 pm
Sal een van die f*&&%^$ huur as ek nou weer bos toe gaan om die wiel daar onder uit te haal!!
16 Oct 2019 @ 14:03:08 pm
Al wat belangrik is jy moet dit net moeiliker maak as net die awning wat daar hang. Hy moet sukkel om hom af te kry.
Ek sou sê dat 'n boutjie met 'n nylon lock nut op wat deur die aliminium roping section gesit word gaan ook keer dat hy die awning uitgly.
Een aan die voorkant en een agter die awning se sak.
Baie min dat mens daai grote spannetjies en allen key's het om dit uit te draai.
16 Oct 2019 @ 14:07:07 pm
Die Taxi's gebruik dit langs die mini busse vir skaduwee as hulle picnic hou oor naweke.
So dit is nie onmoontlik dat dit gesteel kan word nie.
16 Oct 2019 @ 14:14:30 pm
Op die xplorer het hy daar vir die afgelope 6 jr gehang.
By baie groot sentrums gestop om iets te kry wat nog by die huis in die vries of yskas vergeet was.
17 Oct 2019 @ 06:44:29 am
Joune is darem die tent en sonder die pale is 'n mens eintlik gefnuik.
Die een wat Geert het is pale en als binne die sak wat daar hang.
17 Oct 2019 @ 11:36:01 am
Xplorer se pale is ook daarin.
17 Oct 2019 @ 12:52:12 pm
Of boor 3.5mm gaatjie voor en agter sak deur aluminium roping section en sit lang (15mm) pop rivets in.
Twyfel of skelm per toeval 'n boor gaan byderhand hê om pop rivets uit te boor.
17 Oct 2019 @ 13:01:12 pm
As hy nie 'n boor het nie, ruk en pluk hy bloot tot die ding afkom, en dan het jy nog skade aan jou wa ook. As 'n dief regtig wil steel, sal hy 'n manier kry.
Ek het nog nooit gehoor dat sulke toerusting gesteel word nie, so ek dink hierdie is bietjie van 'n storm in 'n teekoppie. As hy die tent het, wat doen hy daarmee? Ek kan nie sien dat dit 'n maklik likwideerbare item gaan wees nie. Daar is heelwat ander dinge wat gesteel kan word, soos byvoorbeeld jou hele karavaan. Wat doen jy om te verhoed dat hy in 'n parkeerterrein van jou sleepvoertuig afgehaak en weggesleep word? Of soos iermand hierbo genoem het, iets uit jou karavaan. Karavaandeure word nie deur Yale gemaak nie. As jy nog nie daaraan aandag gegee het nie, waarom nou jou kop breek oor minder waarskynlike probleme?
17 Oct 2019 @ 13:34:46 pm
Dit is waar wat jy sê Fred. Die bespreking verleen hom nie daar toe dat al wat leef en beef wat 'n Awning het moet hom nou gaan beveilig nie.
Ons sien ook nie dat die 'n hoogs geklasifiseeder item op die een of ander steel lys nie. Maar die feit dat dit nie op 'n lys is beteken nie dat daar 'n eerste keer is dat dit op so manier kan verlore raak nie.
Jaco het gevra wat kan hy doen om dit meer te beveilig. Ons het hom dien ooreenkomstig geantwoord. Hy of enige iemand anders wat die lees kan met die info maak wat hy wil.
Rudi die pop rivets is netso goeie idee. Baie onopsigtelik en as iemand iets sou probeer gaan hulle dink die item is op 'n ander manier ook vas.
17 Oct 2019 @ 20:34:19 pm
Op my wa het ek twee klein self tappers deur die tou en die aluminium roping stuk opgesit - een aan elke kant om die awning daar te hou. Enig iets wat tyd neem om aftekry help.
Om die wa op die trekvoertuig te hou, het ek 'n "Trailer Cuff" aangeskaf.
Waar hy afgehak is, is daar 'n plastiek tow ball wat in die karavaan se trekstang vasgesit word en daarin gesluit word. Hy werk dus wanneer jy sleep of waar jy afgehak is.
In Umtata was daar glo al gevalle waar hulle in spitsverkeer, sleepgoed afhak en jou dan dreig indien jy probeer keer. Party weet nie eers dat hulle sleepding nie meer agter is nie...
18 Oct 2019 @ 16:59:21 pm
AL-KO het 'n oulike sekuriteitsapparaat om dit moeilik te maak om jou wa te haak en weg te sleep. Ek dink amper hulle het ook 'n soort van 'n hangslot wat by sekere van hulle hake deur 'n gaatjie gaan om afhaak onmoontik te maak, maar dit pas nie op my wa nie. Ek gebruik maar tot ek so-iets kry wat vir my wa werk, 'n kettting en slot wat verhoed dat die hefboom aan die haak gelig kan word. Dit is juis as jy sleep of êrens parkeer wat daar risiko lê soos Edge ook hierbo noem.